*****

ΚΑΝΟΝΙΣΜΟΣ (ΕΟΚ) αριθ. 2112/87 ΤΟΥ ΣΥΜΒΟΥΛΙΟΥ

της 13ης Ιουλίου 1987

που θεσπίζει ειδικά μέτρα για ορισμένα μεταποιημένα προϊόντα με βάση το έλαιο στην Ισπανία

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την πράξη προσχώρησης της Ισπανίας και της Πορτογαλίας, και ιδίως το άρθρο 89 παράγραφος 1 πρώτο εδάφιο,

την πρόταση της Επιτροπής,

Εκτιμώντας:

ότι το άρθρο 89 παράγραφος 1 της πράξης προσχώρησης προβλέπει τη θέσπιση των αναγκαίων μέτρων για την εφαρμογή των διατάξεων σχετικά με την κοινή γεωργική πολιτική·

ότι το άρθρο 15 του κανονισμού (ΕΟΚ) αριθ. 475/86 του Συμβουλίου της 25ης Φεβρουαρίου 1986 για τη θέσπιση των γενικών κανόνων του καθεστώτος του ελέγχου των τιμών και των ποσοτήτων που διατίθενται στην κατανάλωση στην Ισπανία όσον αφορά ορισμένα προϊόντα του τομέα των λιπαρών ουσιών (1) προβλέπει την καθιέρωση ελέγχου των τιμών στην κατανάλωση που αναφέρεται στο άρθρο 94 παράγραφος 1 στοιχείο β) της πράξης προσχώρησης·

ότι ο κανονισμός (ΕΟΚ) αριθ. 1183/86 της Επιτροπής της 21ης Απριλίου 1986 για τη θέσπιση των λεπτομερειών του καθεστώτος ελέγχου των τιμών και των ποσοτήτων που διατίθενται στην κατανάλωση στην Ισπανία ορισμένων προϊόντων του τομέα των λιπαρών ουσιών (2), όπως τροποποιήθηκε τελευταία από τον κανονισμό (ΕΟΚ) αριθ. 698/87 (3), προβλέπει την είσπραξη, κατά τη θέση στην κατανάλωση στην εσωτερική αγορά της Ισπανίας των ελαίων που προορίζονται για την ανθρώπινη διατροφή που περιλαμβάνονται στο παράρτημα Ι του κανονισμού (ΕΟΚ) αριθ. 1183/86, εισφοράς η οποία καθορίζεται με βάση τη διαφορά μεταξύ της τιμής του σογιέλαιου που εφαρμόζεται στην Ισπανία κατά τη διάρκεια της περιόδου 1984/85 και της τιμής του ελαίου που εισάγεται στην Ισπανία προέλευσης τρίτων χωρών·

ότι τα έλαια αυτά συνιστούν τη βασική πρώτη ύλη για τη βιομηχανία της μαγιονέζας και άλλων σαλτσών· ότι, λόγω της εισφοράς που εφαρμόζεται, το κόστος παραγωγής της ισπανικής βιομηχανίας βρίσκεται σε επίπεδο ανώτερο από εκείνο των ανταγωνιστικών βιομηχανιών των άλλων κρατών μελών· ότι, προκειμένου να αποφευχθούν σοβαρές διαταραχές στην ισπανική αγορά, θα πρέπει να προβλεφθεί ότι το ποσό της εισφοράς που εισπράττεται στην Ισπανία κατά την αγορά των ελαίων που προορίζονται για την παραγωγή σάλτσας μαγιονέζας και άλλων σαλτσών θα αποδίδεται στις επιχειρήσεις που το χρησιμοποιούν,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Η εισφορά που αναφέρεται στο άρθρο 14 του κανονισμού (ΕΟΚ) αριθ. 1183/86 επιστρέφεται, μετά από αίτηση της επιχείρησης που το χρησιμοποιεί, για τα έλαια που χρησιμοποιούνται για την παρασκευή των ακόλουθων προϊόντων και για τα οποία πληρώθηκε η εισφορά:

1.2 // // // Κλάση

του κοινού

δασμολογίου

// Περιγραφή εμπορευμάτων

// // // 21.04

// Σάλτσες· μπαχαρικά και καρυκεύματα, σύνθετα: // // Γ. Άλλα // //

Άρθρο 2

Οι λεπτομέρειες εφαρμογής του παρόντος κανονισμού θεσπίζονται σύμφωνα με τη διαδικασία που προβλέπεται στο άρθρο 38 του κανονισμού αριθ. 136/66/ΕΟΚ του Συμβουλίου της 22ας Σεπτεμβρίου 1966 περί δημιουργίας κοινής οργανώσεως αγοράς στον τομέα των λιπαρών ουσιών (4), όπως τροποποιήθηκε από τον κανονισμό (ΕΟΚ) αριθ. 1915/87 (5).

Άρθρο 3

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Λουξεμβούργο, 13 Ιουλίου 1987.

Για το Συμβούλιο

Ο Πρόεδρος

B. SCHALL HOLBERG

(1) ΕΕ αριθ. L 53 της 1. 3. 1986, σ. 47.

(2) ΕΕ αριθ. L 107 της 24. 4. 1986, σ. 17.

(3) ΕΕ αριθ. L 68 της 12. 4. 1987, σ. 18.

(4) ΕΕ αριθ. 172 της 30. 9. 1966, σ. 3025/66.

(5) ΕΕ αριθ. L 183 της 3. 7. 1987, σ. 7.